**Neatbilstoši veikto izdevumu summu noteikšanas vadlīnijas Emisijas kvotu izsolīšanas instrumenta līdzfinansētos projektu atklāto konkursu ietvaros**

1. Neatbilstoši veikto izdevumu summu noteikšanas vadlīnijas Emisijas kvotu izsolīšanas instrumenta finansēto projektu atklāto konkursu ietvaros nosaka kārtību, kādā sabiedrība ar ierobežotu atbildību “Vides investīciju fonds” (turpmāk – Vides investīciju fonds) atbilstoši attiecīgajiem Emisijas kvotu izsolīšanas instrumenta konkursa regulējošajiem Ministru kabineta noteikumiem un Līguma par projekta īstenošanu Vispārīgajiem noteikumiem veic Emisijas kvotu izsolīšanas instrumenta ietvaros finansēto un īstenoto projektu neatbilstoši veikto izdevumu summu noteikšanu, ja attiecīgā projekta ietvaros ir konstatēti neatbilstoši veikti vai neattiecināmi izdevumi.
2. Vides investīciju fonds ir atbildīgs par Emisijas kvotu izsolīšanas instrumenta finansējuma ieturēšanas vai atgūšanas nepieciešamības izvērtēšanu, aprēķinu veikšanu, nepieciešamās dokumentācijas sagatavošanu un Emisijas kvotu izsolīšanas instrumenta finansējuma ieturēšanu vai atgūšanu.
3. Neatbilstoši veikto izdevumu summu projektā konstatē Vides investīciju fonds, pamatojoties uz katru konkrētu gadījumu, vai, ja gadījumos, kad neatbilstoši veikto izdevumu summu nav iespējams konkrēti noteikt vai būtu nesamērīgi samazināt projekta attiecināmo izmaksu summu par visu izdevumu summu, kas neatbilst normatīvo aktu un Līguma par projekta īstenošanu nosacījumiem, Vides investīciju fonds piemēro procentuālo finanšu korekciju saskaņā ar “Vadlīnijām par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020. gada plānošanas periodā” (publicētas Eiropas Savienības fondu Vadošās iestādes tīmekļvietnē <http://www.esfondi.lv/vadlinijas--skaidrojumi> un Vides investīciju fonda tīmekļa vietnē) noteiktajiem vispārīgajiem principiem un ar to saistītiem finanšu korekcijas apjoma noteikšanas principiem.
4. Procentuālo finanšu korekciju piemēro projekta attiecināmo izmaksu summai vai tikai izdevumiem, kas saistīti ar noteiktām pārkāptām darbībām (ja neatbilstoši veikto izdevumu apmēru ir iespējams noteikt).
5. Vides investīciju fonds veic pilnīgu vai daļēju publiskā finansējuma (projekta attiecināmo izmaksu) ieturēšanu vai atgūšanu, samazinot projekta attiecināmos izdevumus neatbilstoši veikto izdevumu apmērā.
6. Strīdus par Vides investīciju fonda pieņemto lēmumu (atzinumu) par neatbilstoši veikto izdevumu summas ieturēšanu vai atgūšanu, risina Administratīvā procesa likumā (publisko tiesību līguma atbilstība tiesību normām, tā spēkā esamība, noslēgšana vai izpildes pareizība) u.c. normatīvajos aktos noteiktajā kārtībā. Apstrīdēšanas iesniegumus par Vides investīciju fonda pieņemtiem lēmumiem (atzinumiem) par neatbilstoši veikto izdevumu līdzekļu ieturēšanu vai atgūšanu izskata Vides investīciju fonds.